armvectores/hy_wikipedia_2023 huggingface dataset:
Կարկին (համաստեղություն)

Անվան այլ կիրառումների համար տե՛ս՝ Կարկին (այլ կիրառումներ)Կարկին (լատիներեն Circinus), համաստեղություն երկնքի հարավային կիսագնդում։ Գտնվում է Ճանճ, Կենտավրոս, Գայլ, Անկյունակապ, Հարավային եռանկյուն, Դրախտային թռչուն համաստեղությունների միջև։ Ամենապայծառ աստղը երրորդ աստղային մեծության է։ Հյուսիսի միջին լայնությունից չի երևում։
Մատվեյ Պլատովի հուշարձան (այլ կիրառումներ)

Գոյություն ունեն Մատվեյ Պլատովի հետևյալ հուշարձանների մասին հոդվածները.

Մատվեյ Պլատովի հուշարձան (Մոսկվա)
Մատվեյ Պլատովի հուշարձան (Նովոչերկասկ)
Մատվեյ Պլատովի հուշարձան (Սեմիկարակորսկ)
Մատվեյ Պլատովի կիսանդրի (Կամենսկ-Շախտինսկի)
Հաբեղնոց

Հաբեղնոց, գյուղ Արևմտյան Հայաստանում, Խարբերդի վիլայեթի Ակնի գավառակում։ Գտնվում էր Ակն քաղաքից 6 կմ հարավ-արևելք, Արևմտյան Եփրատի աջ կողմում, նրա ափից 1-2 կմ հեռու, զառիթափի վրա։


== Պատմություն ==
Հնում եղել է հայաբնակ, իսկ XIX դարից արդեն թուրքաբնակ էր։ 1880 թվականից ուներ 752 բնակիչ։


== Տնտեսություն ==
Գյուղն հայտնի է եղել իր մուգ գինով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Մանսանարես էլ Ռեալի նոր ամրոց

Մանսանարես էլ Ռեալի նոր ամրոց (իսպ.՝ Castillo nuevo de Manzanares el Real, հայտնի է նաև որպես Մենդոսաների ամրոց), 15-րդ դարում Իսպանիայի Մանսանարես էլ Ռեալ մունիցիպալիտետում (Մադրիդի ինքնավար համայնք) կառուցված պալատական ամրոց Սանտիլյանա ջրամբարի հարևանությամբ, Սիեռա դե Գվադառամա լեռնազանգվածի ստորոտին։
Ամրոցի շինարարությունն սկսվել է 1475 թվականին հռոմեական մուդեխարի տեղում։ Ներկայումս ամրոցը համարվում է Մադրիդի համայնքի ամենալավ պահպանված ամրոցներից մեկը։ Հինավուրց բերդի մոտակայքում տեղակայված Մանսանարես գետի վրա եղել է Մենդոսաների պալատը։
Այժմ ամրոցում է գտնվում Իսպանական ամրոցների թանգարանը։ 1931 թվականին այն ճանաչվել է Իսպանիայի ազգային հուշարձան։ Պատկանում է Ինֆանտադո դքսությանը, սակայն կառավարվում է Մադրիդի ինքնավար համայնքի կողմից։


== Պատմություն ==
Մանսանարես գետի վերին հատվածի հողերը՝ հարուստ արոտավայրեր, անտառներ, հաճախակի դարձել են Ռեկոնկիստայից հետո ի հայտ եկող ուժերի վեճի առարկա։ Վիլա ի Տիեռա դե Սեգովիայի և Մադրիդի համայնքները 13-րդ դարում գտնվել են այդ վեճերի թատերաբեմում։ Խնդիրը լուծվել է, երբ Կաստիկիայի թագավոր Խուան I-ը կոմարկան նվիրաբերել է իր կառավարիչ Պեդրո Գոնսալես դե Մենդոսային։
Մանսանարես էլ Ռեալի հին ամրոցը կառուցել է նրա ավագ որդին՝ Դիեգո Ուրտադո դե Մենդոսան։ 15-րդ դարի վերջում Մենդոսա ընտանիքը որոշում է կառուցել նոր պալատական ամրոց, որը պետք է լիներ ավելի մեծ և շքեղ՝ ընտանիքի տնտեսական և քաղաքական ազդեցիկ ձեռքբերումներին համապատասխան։
Կառուցման աշխատանքներն սկսվել են 1475 թվականին։ Ինֆանտադոյի առաջին դուքս Դիեգո Ուրտադո դե Մենդոսան նպաստել է աշխատանքներին, սակայն ամրոցն ավարտված չի տեսել։ Ճարտարապետ Խուան Գուասի (Գվադալախարայի Ինֆանտադոյի ամրոցի ճարտարապետ)գլխավորությամբ շինարարական աշխատանքներն ավարտվել են Դիեգո Ուրտադո դե Մենդոսայի ավագ որդու՝ Ինյիգո Լոպես դե Մենդոսայի օրոք։
Որպես պալատական նստավայր ամրոցը ծառայել է միայն մեկ դար։ 1566 թվականին Ինֆանտադոյի 4-րդ դուքս Ինյիգո Լոպես դե Մենդոսա  Պիմենտելի մահից հետո չի բնակեցվում, քանի որ Մենդոսաների ժառանգների միջև ծագում են տնտեսական խնդիրներ։
1982 թվականին ամրոցում է տեղի ունեցել Մադրիդի խորհրդարանական վեհաժողովի նիստը, որի ընթացքում մշակվել է Մադրիդի ինքնավար համայնքի կանոնադրությունը։


== Ճարտարապետություն ==

Ամրոցը քառանկյուն է՝ ամբողջությամբ կառուցված  գրանիտե քարով, ունի չորս կլորավուն աշտարակներ, որոնց գագաթները զարդարված են գոթական իսաբելյան ոճի քվեգնդակներով։
Ամրոցն ունի սյունասրահներով և երկու պատկերասրահով ուղղանկյուն բակ։ Առաջին հարկի գոթական ոճով կառուցված սրահը համարվում է ամենագեղեցիկը իսպանական ռազմական ճարտարապետության մեջ։
Ամբողջ ամրոցը շրջապատված է բարբականներով։
Ամրոցն ունի վեց հարկեր և մեկ նկուղային հարկ։


== Ֆիլմերում ==
1961 թվականին նկարահանված Էլ Սիդ ֆիլմում օգտագործվել է ամրոցի տեղայնքը։


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Ամրոցի մասին www.castillosnet.org կայքում Archived 2011-07-25 at the Wayback Machine.
Աստերոիդների ցանկ (199501-199600)

Աստերոիդների ցանկ (199401-199500)  • Աստերոիդների ցանկ  • Աստերոիդների ցանկ (199601-199700)
 Աստերոիդների ցանկ (199401-199500)  • Աստերոիդների ցանկ  • Աստերոիդների ցանկ (199601-199700)
Նաքսոս (քաղաք)

Նաքսոս (հուն․՝ Νάξος), փոքրիկ քաղաք Հունաստանում, գտնվում է Նաքսոս կղզու արևմտյան մասում, վարչական կենտրոնը Նաքսոս և Փոքր Կիկլադներ համայնքներն են, որոնք գտնվում են Նաքսոս և Հարավային Եգեյան կղզիների պերիֆերիաներում։ Ըստ 2011 թվականի մարդահամարի տվյալների՝ բնակչությունը կազմում է 7070 մարդ։ Էգեյան ծովի խոշոր առևտրական կենտրոն։ Կա օդանավակայան։ Կիկլադյան քաղաքակրթության կենտրոններից մեկը Հին Հունաստանում։
Մ․թ․ա․ 8-րդ դարից մինչև  մ․թ․ա․ 7-րդ դարերը Նաքսոսը եղել է Կիկլադների առևտի կենտրոնը։ Մ․ թ․ ա․ 502 թվականին Նաքսոսի բնակիչներն ապստամբել են Աքեմենյան պետության դեմ, որը  մ․թ․ա․ 499 թվականին հանգեցրել է Նաքսոսի պաշարմանը, Իոնիական ապստամբության և հունա-պարսկական պատերազմի։
Բյուզանդական կայսրության քայքայումից հետո, 1207 թվականին չորրորդ Խաչակրաց արշավանքի ժամանակ, վենետիկյան խոշոր առևտրական Մարկո Սանուդոն գրավել է Նաքսոսը և ստեղծել Նաքսոսյան դքսությունը։ Օսմանյան կայսրության ժամանակ 1566 թվականից մինչև 1821 թվականը Նաքսոսը գտնվել է թուրքերի վերահսկողության ներքո։ 1832 թվականին ընդգրկվել է Հունաստանի կազմի մեջ։


== Նաքսոսի համայնական միություն ==
Նաքսոսի համայնական միությունը ընդգրկվել է Հին Անգիդիա և Խրիսոստոմոս վանքի (Սուրբ Հովհան Ոսկեբերան)։  Ըստ 2011 թվականի մարդահամարի տվյալների՝ բնակչությունը կազմում է 7070 մարդ։ Տարածքը 12,275 քառ․ կմ։


== Բնակչություն ==


== Ծանոթագրություններ ==


== Արտաքին հղումներ ==
http://www.naxos.gr/ Նաքսոս (քաղաք). պաշտոնական կայք
Նյու Յորք, Նյու Յորք (ֆիլմ)

Նյու Յորք, Նյու Յորք (անգլ.՝ Synecdoche, New York), Չարլի Կաուֆմանի ռեժիսորական դեբյուտը, նկարահանվել է 2008 թվականին։ Ֆիլմի պրեմիերան կայացել է 2008 թվականի մայիսի 23-ին, Կաննի 61-րդ կինոփառատոնի ժամանակ։


== Սյուժե ==
Թատրոնի ռեժիսոր Քեյդեն Քոթարը նոր պիես է բեմադրում։ «Կոմիվոյաժորի մահը» պիեսի հաջող բեմադրությունից հետո նա արժանանում է Մակարթուրի «հանճարների դրամաշնորհի»։ Քեյդենը լի է դաժան ռեալիզմի ու արդարության խառնուրդ ստեղծելու վճռականությամբ, այնպիսի մի բան, որի մեջ նա կկարողանար ինքն իրեն ամբողջությամբ ռեալիզացնել։
Քեյդենը թատերախումբը հավաքում է Մանհեթեն թատերական թաղամասում գտնվող պահեստի հսկայական տարածքում։ Նա թատերախմբի անդամներին կոչ է անում մոդելավորել իրենց կյանքը դրսում գոյություն ունեցող նույն քաղաքի փոքրիկ մակետի մեջ։ Պահեստի չափերին համապատասխան` Քեյդենի սեփական կյանքը փոխվում է ըստ որոշակի հետևանքների. նրա կնոջ` հայտնի նկարչուհի Ադելի ստվերը, որը նրան թողել է մի քանի տարի առաջ` Գերմանիայում գեղարվեստական բեմի համար, նրան ծաղրում է ամեն անկյունում։ Գերմանիայում ինչ-որ մի տեղ մեծանում է նրա դուստրը` Օլիվը, Ադելի ընկերուհու` Մարիայի, կասկածելի վերահսկողությամբ։
Ճիշտ բեմական լուծումների փնտրտուքների համար տասնամյակներ են պահանջվում։


== Դերերում ==
Ֆիլիպ Սեյմուր Հոֆման` Քեյդեն Քոթար
Սամանտա Մորտոն` Հեյզել
Միշել Ուիլյամս` Կլեր Կին
Քեթրին Քիներ` Ադել Լէկ
Էմիլի Ուոթսոն` Թրեմմի
Թոմ Նունեն` Սեմմի
Դայան Ուիսթ` Էլլեն Բասկոմբ/ Միլիսենտ Ուիմս
Ջենիֆեր Ջեյսոն Լի` Մարիա
Ռոզմարի Մերֆի` Ֆրենսիս


== Պարգևներ ==
2008` Gotham Independent Film Awards
Լավագույն դերասանական կազմ
2009` Անկախ ոգի
Լավագույն դեբյուտային ֆիլմ


=== Առաջադրումներ ===
2008` Կաննի կինոփառատոն
Հիմնական մրցութային ծրագրի մասնակից
2008` Chicago Film Critics Association Awards
Լավագույն օրիգինալ սցենար` Չարլի Կաուֆման
2008` Անկախ ոգի
Լավագույն սցենար` Չարլի Կաուֆման 


== Ծանոթագրություններ ==
1989 (այլ կիրառումներ)

1989, կարող է վերաբերել.

1989 - ոչ նահանջ տարի, ըստ Գրիգորյան օրացույցի սկսում է կիրակի։ Սա մեր թվարկության 1989 թվականն է, XX դարի 89-րդ տարին։
1989 - ամերիկացի քանթրի երգչուհի Թեյլոր Սվիֆթի հինգերորդ ստուդիական ալբոմը՝ թողարկված 2014 թվականի հոկտեմբերի 27-ին Big Machine լեյբլով։ Սվիֆթև սկսել է պլանավորել հաջորդ իր աշխատանքը 2013 թվականին, սակայն ալբոմի վրա սկսել է աշխատել 2014 թվականին՝ համագործակցելով շվեդ պրոդյուսերներ Մաքս Մարտինի և Շոլբեկի հետ։ Սվիֆթն իր ապագա սկավառակը ներկայացրել է որպես «առաջին փաստագրված պաշտոնապես փոփ-ալբոմը», որը ներկայացնում է երաժշտաան նոր ոճ՝ տարբերվող երգչուհու՝ քանթրի ոճի նախորդ երգերից։
Կուպերբաշ (գյուղ, Կրասնոկամսկի շրջան)

Կուպերբաշ (ռուս.՝ Купербаш, բաշկիրերեն՝ Күпербаш), գյուղ Ռուսաստանի Բաշկորտոստան հանրապետության Կրասնոկամսկի շրջանի կազմում։
Բնակչությունը 2009 թվականին գրանցված տվյալներով կազմում էր 110 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արաբադլու

Արաբադլու, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ավգերյան

Ավգերյան, հայկական ազգանուն։


== Ազգանունը կրողներ ==
Հարություն Ավգերյան (1774-1854), լեզվաբան, բառարանագիր, թարգմանիչ։
Հովհան Ավգերյան (1877-1947), բանասեր։
Մկրտիչ Հայրապետի Ավգերյան (1762–1854), աստվածաբան, լեզվաբան-բառարանագիր, թարգմանիչ։
Ստեփան Ավգերյան (1776-1821), բանասեր։


== Ծանոթագրություններ ==
Սինձ

Սինձ, այծամորուս կամ քոշմորուք, (լատ.՝ Tragopógon), աստղածաղկազգիների (բարդածաղկավորներ) ընտանիքի երկամյա կամ բազմամյա, կաթնանման հյութ պարունակող խոտաբույսերի ցեղ։ Հայտնի է 150 (այլ տվյալներով 84) տեսակ։


== Անվանում ==

Գիտական անվանումը ծագել է հին հունարեն՝ τράγος (tragos) - այծ և πώγων (pogon) - մորուք բառերից, որը բացատրվում է նրանով, որ բույսը այծի մորուսի տեսք ունի։


== Կենսաբանական նկարագիր ==
Ցողունն ուղիղ է (բարձրությունը՝ 10–60 սմ)։ Տերևները հերթադիր են, նշտարաձև կամ գծանշտարաձև։ Ծաղկաբույլը զամբյուղ է, ծաղիկները՝ լեզվակավոր, սովորաբար՝ դեղին, հազվադեպ՝ ծիրանագույն, մանուշակագույն։ Պտուղը երկարավուն, իլիկաձև, սպիտակ, թափվող փուփուլով սերմիկ է։ Ծաղկում է
մայիս-օգոստոսին։ Արևմտյան Եվրոպայի որոշ երկրներում ստեղծվել են սնձի տնկադաշտեր։


== Տարածում ==
Տարածված Եվրոպայի բարեխառն գոտում։ Սնձի տեսակներով առանձնապես հարուստ են Միջին Ասիան և Կովկասը։ Հայաստանում հանդիպում է 10 տեսակ՝ հացազգատերև, մարգագետնային, արևելյան, Սոսնովսկու և այլն։ Առավել տարածված է հացազգատերև սինձը, աճում է Հայաստանի գրեթե բոլոր մարզերում՝ մարգագետիններում, տափաստաններում, անտառի բացատներում, չոր, քարքարոտ լանջերին, աղբոտ վայրերում։


=== Հայաստանում ===
Հայաստանում՝ 12 տեսակ՝

Սինձ հացազգատերեվ (T. graminofolius),
Սինձ մարգագետնային (T. pratensis),
Սինձ արևելյան (T. orientalis),
Սինձ Սոսնովսկու (T. sosnovskyi) և այլն։Տարածված է Հայաստանի բոլոր մարզերում։ Աճում է մարգագետիններում, տափաստաններում, անտառի բացատներում, չոր, քարքարոտ լանջերին և այլն։


== Նշանակություն ==
Մեղրատու է։ Սինձը կարելի է ուտել թարմ քաղելուց հետո, քաղցրահամ է։ Սինձից հայկական գյուղերում պատրաստվել է ձութ։ Տերևները, ցողուններն ու արմատներն օգտագործվում են սննդի մեջ։ Նաև կերաբույս է։ Որոշ տեսակներ դեղաբույսեր են. պարունակում են ինուլին, կաուչուկ։


== Տեսակներ ==
Տեսակները GRIN կայքի տվյալների.


== Ծանոթագրություններ ==


== Գրականություն ==
Кирпичников М. Э. Семейство сложноцветные, или астровые (Asteraceae, или Compositae) // Жизнь растений. В 6-ти т. / под ред. А. Л. Тахтаджяна. — М.: Просвещение, 1981. — Т. 5. Ч. 2. Цветковые растения. — С. 462—476. — 512 с. — 300 000 экз.


== Արտաքին հղումներ ==
USDA Plants database Tragopogon L.
Jepson Manual treatment of the genus
Մոմեղեն

Մոմեղեն, հայկական արական անուն։ Առաջացել է հայերեն մոմեղեն՝ «մոմից շինված» բառից։ Մեկ անգամ հիշատակվել է 15-րդ դարում։


== Գործածություններ ==
Մոմեղեն, հայր Թաթարբեկի, ով Նարեկ գյուղում, Իզիտ կամ Պսակ կրոնավորին 1420 թվականին գրել տվեց մի Ավետարան։


== Ծանոթագրություններ ==
Ռենատու Սանչեշ

Ռենատու Ժունյոր Լուշ Սանչեշը (պորտ.՝ Renato Júnior Luz Sanches, օգոստոսի 18, 1997(1997-08-18), Լիսաբոն, Պորտուգալիա), պորտուգալացի ֆուտբոլիստ, «Բավարիա» ֆուտբոլային ակումբի և Պորտուգալիայի ազգային հավաքականի կիսապաշտպան։ Եվրո 2016 թվականի չեմպիոն։ Իր անսովոր սանրվածքի պատճառով ստացել է «Գիշատիչ» մականունը։ Համարվում է Եվրոպայի առաջնության ամենաերիտասարդ ֆուտբոլիստը։


== Ակումբային կարիերա ==

Ռենատուն «Բենֆիկայի» սան է, որը գտնվում է իր քաղաքում։ 2015 թվականի հոկտեմբերի 30-ին «Տոնդելայի» հետ խաղում նշել է իր նորամուտը, փոխարինելով Ժոնասին երկրորդ խաղակեսում։ Իսկ արդեն 2015 թվականի նոյեմբերի 25-ին Չեմպիոնների Լիգայի շրջանակներում ղազախական «Աստանայի» հետ խաղում նշեց իր միջազգային նորամուտը։ Դեկտեմբերի 4-ին «Ակադեմիկի» հետ խաղում Սանչեշը 30 մետրից կատարած հարվածով իր առաջին գոլը խփեց «արծիվների» կազմում։ Իր համար նորամուտի առաջնությանը նա դարձավ չեմպիոն։

2016 թվականի մայիսի 10-ին հնգամյա պայմանագիր ստորագրեց Մյունխենի «Բավարիայի» հետ։ Տրանսֆերի գինը կազմեց 35 միլիոն եվրո։ Սանչեշը դարձավ առաջին պորտուգալացին բավարական թիմի կազմում։


== Միջազգային կարիերա ==
2014 թվականին Մալթայում Ռենատուն պատանեկական հավաքականի կազմում  մասնակցեց  Եվրոպայի պատանեկական առաջնությանը։ Առաջնության ժամանակ նա խաղաց Շոտլանդիայի, Շվեյցարիայի և Անգլիայի դեմ։ Շոտլանդացիների հետ խաղում Սանչեշը աչքի ընկավ գոլով։
2016 թվականի ամռանը Ռենատուն Ֆրանսիայում դարձավ Եվրոպայի առաջնության չեմպիոն։ Առաջնության ժամանակ նա խաղաց Իսլանդիայի, Հունգարիայի, Խորվաթիայի, Լեհաստանի, Ուելսի և Ֆրանսիայի դեմ։ 1/4 եզրափակչում Լեհաստանի դեմ խաղում Ռենատուն հենց առաջին րոպեներից դուրս եկավ խաղադաշտ։ Նա դարձավ ամենա երիտասարդ ֆուտբոլիստը, ով երբևէ խաղացել է Պորտուգալիայի կազմում մեծ առաջնությունների ժամանակ (18 տարեկան 316 օրական)։ Այդ խաղում խփեց գոլ, որով հավասարեցրեց հաշիվը և օգնեց Պորտուգալիային անցնել կիսաեզրափակիչ։ Ինչպես նաև Ռենատուն դարձավ ամենաերիտասարդ ֆուտբոլիստը, ով դարձել է Եվրոպայի առաջնության չեմպիոն։


== Ծանոթագրություններ ==
Զիլդյարովո

Զիլդյարովո (ռուս.՝ Зильдярово, բաշկիրերեն՝ Елдәр), գյուղ Ռուսաստանի, Բաշկորտոստան հանրապետության Միյակինսկի շրջանի կազմում։
Բնակչությունը 2009 թվականին գրանցված տվյալներով կազմում էր 1013 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիլեր ան Պրեյեր

Վիլեր ան Պրեյեր (ֆր.՝ Villers-en-Prayères), Ֆրանսիայում գտնվող համայնք, որը մտնում է Պիկարդիա երկրամասի և Էնա գավառի կազմի մեջ։ Համայնքի կանտոնն է համարվում Ֆեր ան Տարդենուանը։ Համայնքի շրջանն է համարվում Սուասոնը։
Համայնքի INSEE ծածկագիրն է 02811։


== Բնակչություն ==
Համայնքի բնակչությունը 2010 թվականի մարդահամարի տվյալներով կազմել է 122 մարդ։


== Տնտեսություն ==
2010 թվականին 76 մարդկանցից (15—64 տարեկան) 57-ը եղել են առավել ակտիվ տնտեսվարողներ, 19-ը եղել են համեմատաբար ոչ ակտիվ քաղաքացիներ (ակտիվության ցուցանիշը կազմել է 75,0 %, 1999 թվականին եղել է 70,0 %)։ 57 ակտիվ մարդկանցից 48-ը աշխատել են տարբեր ձեռնարկություններում (24 տղամարդ և 24 կին), անաշխատունակների թիվը կազմել է 9 մարդ (7 տղամարդ և 2 կին)։ 19 ոչ ակտիվ քաղաքացիներից 3-ը եղել են կամ աշակերտ կամ էլ ուսանող, 7-ը եղել են թոշակառու, 9-ը եղել են ոչ ակտիվ այլ պատճառներով։


== Տես նաև ==
Ֆրանսիայի շրջանների ցանկ


== Աղբյուրներ ==
Վիլեր ան Պրեյերի ազգային համալսարի վիճակագրությունը (ֆր.)


== Ծանոթագրություններ ==
Պոնտ Արսի

Պոնտ Արսի (ֆր.՝ Pont-Arcy), համայնք Ֆրանսիայում, գտնվում է Պիկարդիայի մարզի՝ Էնա գավառում։ Մտնում է Ֆեր ան Տարդենուա համայնքի կազմի մեջ։ Համայնքի շրջանը՝ Սուասոնը։
Համայնքի INSEE կոդը՝ 02612:


== Բնակչություն ==
2010 թվականի տվյալներով՝ համայնքի բնակչությունը կազմում է 129 մարդ։ 


== Տնտեսություն ==
2010 թվականին համայնքի 82 աշխատունակ (15-64 տարեկան) բնակիչներից 62-ը տնտեսապես ակտիվ էին, իսկ 20-ը համեմատաբար ոչ ակտիվ (ակտիվության ցուցանիշը կազմել է 75,6 %, 1999 թվականին եղել է 69,1 %)։ 62 տնտեսապես ակտիվ բնակիչներից աշխատում էին 53-ը (30 տղամարդ և 23 կին), գործազուրկ էին 9 մարդ (3 տղամարդ և 6 կին)։ 20 տնտեսապես ոչ ակտիվ բնակիչներից 8-ը եղել են աշակերտներ կամ ուսանողներ, 6-ը՝ թոշակառուներ, 6-ը տնտեսապես ոչ ակտիվ էին այլ պատճառներով
:


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ - Պոնտ Արսի (ֆր.)
÷ (ալբոմ)

÷ (անգլ.՝ divide),  անգլիացի հեղինակ-կատարող Էդ Շիրանի երրորդ ստուդիական ալբոմն է։ Թողարկվել է 2017 թվականի մարտի 17-ին Asylum Records և Atlantic Records ձայնագրման լեյբլների անվան տակ։ Castle on the Hill և Shape of You երգերը ալբոմի առաջատար սինգլներն են։
Ալբոմի դեբյուտը թիվ մեկն էր Միացյալ Թագավորության հիթ շքերթներում։ Ունենալով 672.000 միավոր վաճառք առաջին իսկ շաբաթվա ընթացքում՝ ալբոմը դարձավ Միացյալ Թագավորությունում երգարվեստի արական ներկայացուցիչների կողմից թողարկված ալբոմներից ամենաարագ վաճառվողը և երրորդ ամենաբարձր ցուցանիշ գրանցած ալբոմը Ադելի 25-ից և Oasis-ի Be Here Now ալբոմներից հետո։ Այն նաև գլխավորում էր 14 երկրների հիթ շքերթներ՝ ներառյալ ԱՄՆ-ի, Կանադայի և Ավստրալիայի հիթ շքերթները։


== Նախադրյալներ ==
2015 թվականի դեկտեմբերի 13-ին Շիրանը հայտարարեց սոցիալական ցանցերում դադար տալու մասին՝ մեկնաբանելով, որ «տեսնում է աշխարհը էկրանի միջով և ոչ իր աչքերի»։ Նա նաև հավաստիացրեց, որ ժամանակի մի մասը կծախսի իր երրորդ ալբոմի ստեղծման վրա, որը նա համարում էր «լավագույն բանը, որ արել է մինչ այժմ»։ Այս հայտարարությունից ուղիղ մեկ տարի հետո՝ 2016 թվականի դեկտեմբերի 13-ին, Շիրանը տարբեր սոցիալական հարթակներում հրապարակում էր դատարկ կապույտ նկարներ, ինչը փաստում էր Շիրանի անմիջական վերադարձը երաժշտական աշխարհ։ 2017 թվականի հունվարի մեկին Շիրանը պաշտոնապես ավարտեց իր «ընդմիջումը»՝ հայտարարելով, որ «նոր երաժշտությունը» կթողարկվի հունվարի վեցին։ 2017 թվականի հունվարի 12-ին  Շիրանը հայտնեց երգերի ցանկը և ալբոմի թողարկման ամսաթիվը։ 


== Սինգլներ ==
Ալբոմի առաջատար Castle on the Hill և Shape of You սինգլները թողարկվեցին 2017 թվականի հունվարի 6-ին։ Մինչև ալբոմի թողարկումը Շիրանը հրապարակում էր  սինգլների գործիքային տարբերակներից հատվածներ։
2017 թվականի մարտի 17-ին Galway Girl-ը Շիրանի Թվիթթերի միջոցով հայտարարվեց ալբոմի երրորդ սինգլ։
2017 թվականի փետրվարի 17-ին թողարկվեց How Would You Feel (Paean)-ը՝ որպես գովազդային սինգլ։


== Գրանցած հաջողություններ ==
Ալբոմի թողարկման առաջին օրը Միացյալ Թագավորությունում վաճառվել է 232.000 օրինակ՝ ավելի շատ, քան Շիրանի նախորդ՝  x ալբոմն առաջին շաբաթվա ընթացքում։ UK Singles Chart-ում ալբոմը ռեկորդ է սահմանել մի շաբաթում ամենաշատ թոփ տաս երգերն ունենալու շնորհիվ, քանի որ թոփ տասնյակի ինը հորիզոնականները զբաղեցրել էին հենց ÷ ալբոմի երգերը։ Ալբոմի բոլոր 16 երգերը նաև հայտնվել էին թոփ քսան երգերի շարքում։
451.000 ալբոմին համարժեք միավորներով ÷-ը մուտք գործեց Billboard 200-ի առաջին հորիզոնական։  


== Երգացանկ ==


== Չարթեր ==


== Հավաստագրեր ==


== Արտաքին հղումներ ==
÷՝ ամենաարագ վաճառվող ալբոմը (անգլ.)


== Ծանոթագրություններ ==
Շչեկունի

Շչեկունի (ռուս.՝ Щекуны), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հոկտեմբերյան մարտեր (1934)

1934-ի հեղափոխություն (իսպ.՝ Revolución de 1934), 1934 թվականին տեղի ունեցած հեղափոխական ելույթներ Իսպանիայի երկրորդ հանրապետությունում։ Առիթը պահպանողական ՍԷԴԱ (Անկախ աջերի իսպանական համադաշնություն) կազմակերպության երեք անդամների կառավարության մեջ մտցնելն էր (հոկտեմբերի 4-ին)։ Ի պատասխան, երկրում հայտարարվեց համընդհանուր քաղաքական գործադուլ, որն առանձին շրջաններում վերաճեց զինված ապստամբության։ Մարտերի գլխավոր կենտրոններ դարձան Մադրիդը, Կատալոնիան, Բիսկայան, Վալենսիան, Լեոնը, Աստուրիան։ Հոկտեմբերի 6-9-ին ելույթները ճնշվեցին Իսպանիայի բոլոր մարզերում, բացառությամբ Աստուրիայի, որտեղ, ի տարբերություն երկրի մյուս մարզերի, ստեղծվել էր միասնական ճակատ՝ կոմունիստների, սոցիալիստների, անարխիստների մասնակցությամբ, կազմակերպվել էին հեղափոխական կոմիտեներ տեղերում և նահանգային կոմիտե՝ ընդհանուր ղեկավարության համար, ու 20 000-անոց բանակ։ 
Ապստամբների դեմ հանվեցին օտարերկրյա լեգիոն և մարոկկոյական զորամասեր, ապստամբները պարտվեցին։
Պաշտոնական տվյալներով, հոկտեմբերյան մարտերի ժամանակ սպանվեց 1500–2000։ Հետագայում բռնաճնշումների ենթարկվեց մոտ 30 000 մարդ։
Ալեքսանդր Ավագյան

Վիքիպեդիայում կան հոդվածներ  Ավագյան ազգանունով այլ մարդկանց մասին:Ալեքսանդր Բենիամինի Ավագյան (նոյեմբերի 12, 1944(1944-11-12), Կիև, Ուկրաինական ԽՍՀ, ԽՍՀՄ - հուլիսի 26, 1988(1988-07-26), Մեջիբոժ, Լետիչևի շրջան, Խմելնիցկիի մարզ, Ուկրաինական ԽՍՀ, ԽՍՀՄ), ծագումով հայ ուկրաինացի հնէաբան, քարանձավագետ, երաժիշտ և բանաստեղծ։ Ուկրաինական քարանձավագիտության համահիմնադիրներից է, հին ուկրաինական քարանձավային կառույցների գիտական համակարգման առաջին հեղինակը։


== Հնէաբանություն և քարանձավագիտություն ==
1981 թվականին ավարտել է Կիևի մանկավարժական ինստիտուտի պատմական բաժինը։
1981 - 1984 թվականներին աշխատել է Ուկրաինական ԽՍՀ ԳԱ Հնէաբանության ինստիտուտի ճարտարապետահնէաբանական խմբում, 1985 - 1988 թվականներին աշխատել է գիտավերականգնողական մասնագիտացված նախագծային ինստիտուտում։
Հակոբյանը ուկրաինական քարանձավագիտության հիմնադիրներից է, հին ուկրաինական քարանձավային կառույցների գիտական համակարգման առաջին հեղինակը։ Լավրի և Զվերինեցկի քարանձավերի հնէաբանական հետազոտությունների, Կիևի Կիրիլովյան եկեղեցու Մովչանսկի միաբանության (Սումսկի շրջան), Օստրոժսկի ամրոցի, (Ռովենսկի շրջան), Լիվադիյսկի պալատի (Յալտա) ստորգետնյա շինությունների կազմակերպիչն ու ղեկավարը։
Կատարել է պեղումներ Կիևում՝ Պոդոլում, Խմելնիցկու մարզի Ստարոկոնստանտինովում, Վիննիցկու շրջանի Տուլչինում, Վոլինի Սվյատոգորոդսկոյ միաբանությունում, Բախչիսարայի խանի պալատում, Թեոդոսիայում, Լուցկում, Կամենեց-Պոդոլսկում և այլուր։
Առաջինն է ուսումնասիրել Մեդժիբոժսկի ամրոցը։ Այնտեղ էլ սպանվել է (Ալեքսանդր Ավագյանին սպանել է իր աշակերտը)։
«Օզյորնայա» և «Օպտիմիստիչեսկայա» քարանձավները ուսումնասիրելու համար արշավախմբեր է կազմակերպել, որոնց արդյունքում պարզվեց, որ նրանք աշխարհում ամենամեծերի շարքում են։ Ավագյանի անվամբ քարանձավ է անվանված։


== Երաժիշտ և բանաստեղծ ==
1962 թվականին ստեղծել է «Բերեզեն» (Մարտ) ռոք-անսամբլը։ Մ․ Նիկոլաևի և Վ․ Կրիշտոֆովիչի համահեղինակությամբ ստեղծել է «Մարիա Օրանտա» ռոք-օպերան, ուր ներառվել են Ավագյանի «Ծիր կաթին», «Գանկա», «Ջրաղացպանը» և «Ինչու են կաթիլներ ապակիին․․․» երգերը։
Ալեքսանդր Ավագյանի հիշատակին է նվիրված համաուկրաինական ամենամյա հեղինակային երգի «Ծիր կաթին» փառատոնը (ուկրաիներեն՝ Чумацький шлях)։


== Տպագիր գործեր ==
«Ծիր կաթին» (ռուս.՝ «Млечный путь», ուկրաիներեն՝ «Молочний шлях»), Երգեր, Կիև, 1993 (ռուս.)
«Ոսկե փոշի», (ռուս.՝ «Пыль золотая»), Հնէաբանների երգերի հավաքածո, Մոսկվա, 1994 (ռուս.)


== Գրականություն ==
Տ․ Ա․ Բոբրովսկի, Բ․ Ա․ Ժոլդակ, Ալեքսանդր Բենիամինի Ավագյան, «Ժամանակակից Ուկրաինայի հանրագիտարան», հատոր 1, Կիև, 2001, էջ 45.(ռուս.)
Մ․ Նեկրասովա, «Այրին», Նատալի. 1998 թ. - № 5.(ռուս.)
Տ․ Ա․ Բոբրովսկի, Բ․ Ա․ Ժոլդակ. Ալեքսանդր Բենիամինի Ավագյան, «Տերնոպոլի հանրագիտարանային բառարան», Մոսկվա, ։ «Զբրուչ» հրատարակչություն, 2004-2010. - ISBN 966-528-197-6, հատոր 1, 2004, էջ 18-19. (ռուս.)
Տիդուվեռե

Տիդուվեռե (էստ․՝ Tiduvere), գյուղ Էստոնիայի Ռապլամաա նահանգի Վիգալա շրջանում։
2011 թվականի տվյալներով գյուղում բնակվում էր 36 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Արսեն Ավետիսյան (ֆուտբոլիստ)

Անվան այլ կիրառումների համար տե՛ս՝ Արսեն Ավետիսյան (այլ կիրառումներ)
Վիքիպեդիայում կան հոդվածներ  Ավետիսյան ազգանունով այլ մարդկանց մասին:Արսեն Ավետիսյան (հոկտեմբերի 8, 1973(1973-10-08), Երևան, Հայկական ԽՍՀ, ԽՍՀՄ)՝ հայ ֆուտբոլիստ, որը հանդես է գալիս «Գանձասար» ֆուտբոլային ակումբում որպես հարձակվող։


== Նվաճումներ ==


==== Անձնական ====
1994-1995 թթ.-ի առաջնության ընթացքում խփել է 39 գնդակ և ճանաչվել ոսկե խաղակոշիկի հավակնորդ, ինչը չի ստացել, քանի որ վերջինիս հանձնման արարողակարգը ընդհատվել էր 1991 թ.-ին և վերսկսվել միայն 1996-1997 թթ.-ի առաջնությանը։


== Արտաքին հղումներ ==
Արսեն Ավետիսյանի բաժինը ՀՖՖ-ի պաշտոնական կայքէջում (հայ.), (անգլ.), (ռուս.)


== Ծանոթագրություններ ==
Պալերմիտի

Պալերմիտի  (իտալերեն՝  Palermiti) կոմունա Իտալիայում, Կալաբրիա մարզի Կատանձարո գավառում։
Բնակչությունը կազմում է 1434 մարդ, բնակչության խտությունը կազմում է 80 մարդ/կմ²։ Զբաղեցնում է 18 կմ² մակերես տարածք։
Փոստային ինդեքսն է՝ 88050։ Հեռախոսային կոդը՝ (+39) 0961։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Ռոջանո Գրավինա

Ռոջանո Գրավինա (իտալերեն՝ Roggiano Gravina), կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 7702 մարդ, բնակչության խտությունը կազմում է 175 մարդ/կմ²։ Զբաղեցնում է 44 կմ² մակերես տարածք։ Փոստային ինդեքսն է՝ 87017։ Հեռախոսային կոդը՝ 0984։


== Ծանոթագրություններ ==
Հաղթող տանկ (հուշարձան)

«Հաղթող տանկ» հուշարձան (ռուս.՝ Памятник «Танк-победитель»), հուշարձան Ռուսաստանի Դաշնության Սանկտ Պետերբուրգ քաղաքում, Կրասնենկայա գետի մոտ (Գործադուլների պողոտա, 106-108)։ Մտնում է «Կիրովյան պատնեշ» հուշահամալիրի կազմի մեջ։


== Նկարագրություն ==
Գրանիտե պատվանդանի վրա տեղադրված է «ԿՎ-85» տանկը, որը Հայրենական Մեծ պատերազմի տարիներին թողարկել է Չելյաբինսկի Կիրովյան գործարանը (հետագայում` Չելյաբինսկի տրակտորների գործարան)։ Նրա հետևում գտնվում է պահպանված ամրակառույց կրակակետը` «1941-1945» գրությամբ։ Սա տվյալ մոդելի պահպանված երկու հայտնի նմուշներից մեկն է։ Երկրորդը գտնվում է Չելյաբինսկում։ Եվս մեկ նման տանկ` «ԿՎ-1ս»-ը գտնվում է Կուբինկա քաղաքում։


== Պատմություն ==
Հուշարձանը տեղադրվել է 1951 թվականին տանկի ճարտարագետ-կոնստրուկտոր Ժոզեֆ Կոտինի առաջարկով և ճարտարապետ Վալենտին Կամենսկու նախագծով։ Ամրակառույց կրակակետի մոտ տեղադրված է բետոնե ստելա` հետևյալ տեքստով.

Այս վայրի մոտակայքում 1945 թվականին կառուցվել է չպահպանված Հաղթական կամար, որի մոտ 1945 թվականի հուլիսի 8-ին հանդիսավոր կերպով դիմավորել են ռազմաճակատից վերադարձող զորքերին։


== Պատկերասրահ ==

		


== Գրականություն ==
Порецкина Э. Н. Стойкости и мужеству героев: Памятники и мемориальные доски Ленинграда, посвященные Победе в Великой Отечественной войне: Справочник. Л.: Лениздат, 1985
Гусаров А. Ю. Памятники воинской славы Петербурга. — СПб, 2010. — ISBN 978-5-93437-363-5


== Հղումներ ==
ЦАМО РФ, фонд 38, опись 11355, дело №2245, стр.26
Նիկանոր Չերենցով

Նիկանոր Չերենցով (ռուս.՝ Никанор Григорьевич Чернецов, հունիսի 21 (հուլիսի 3), 1805, Lukh, Yuryevetsky Uyezd, Կոստրոմայի նահանգ, Ռուսական կայսրություն - հունվարի 11 (23), 1879, Սանկտ Պետերբուրգ, Ռուսական կայսրություն), XIX դարի ռուս նկարիչ, Չերենցև եղբայրներից մեկը։


== Կենսագրություն ==
Նիկանոր Չերենցովը ծնվել է Կոստրոմայի մարզի Լուխ քաղաքում սրբանկարչի ընտանիքում։ Պավել Սվինյինի աջակցությամբ տեղափոխվել է Սանկտ Պետերբուրգ, որտեղ 1823-27 թվականներին սովորել է Գեղարվեստի Ակադեմիայում՝ Մ․ Վորոբյովի մոտ։
1827 թվականին, ավարտելով Ակադեմիան, գործուղվել է Ռևել։ Ապա Նիկանորը մեկնել է ճանապարհորդության Կովկաս (1829-1831), Ղրիմ (1833-1836)։ 1838 թվականին եղբոր հետ միասին կատարել է ճանապարհորդել է Վոլգայում, պատկերել շատ կտավներ, որոնցից 1838-1851 թվականներին նրանք ստեղծել են յուրահատուկ Վոլգայի ափերի համայնապատկերը։ Եղել է Եվրոպայի և Մերձավոր Արևելքի երկրներում (1840-1843)։
Նիկանոր Չերենցովը բարեկամական հարաբերությունների մեջ է եղել Ալեքսանդր Պուշկինի հետ։ Բանաստեղծ Ա. Պուշկինի աշխատասենյակը զարդարում էր նրա «Դարյալսկի ձորը» կտավը (1832)։


== Ընտանիք ==
Հայրը՝ Գրիգորի Չերենցով (1774—1844)՝ սրբանկարիչ, Կոստրոմայի մարզի Լուխ քաղաքի քաղքենի։
Եղբայրը՝ Եվգրաֆ Գրիգորևիչ։
Եղբայրը՝ Գրիգորի Չերենցով (1802—1865)՝ նկարիչ։


== Պատկերասրահ ==

		
		
		
		
		


== Ծանոթագրություններ ==


== Գրականություն ==
Обручев С. В. Неизвестный вариант картины братьев Чернецовых «Пушкин в Бахчисарайском дворце» // Пушкин: Исследования и материалы. — М., Л.: Изд-во АН СССР. Ленинградское отд, 1956. — Т. 1. — С. 369—371.
Петров П. Н. Сборник материалов для Истории Имп. Академии Художеств, т. II, стр. 133, 188, 196, 208, 215, 224 и 265; т. III, стр. 17, 55, 101, 122 и 211, и «Указатель» к нему А. Е. Юндолова.
Сомов А. Картинная Галерея Императорской Академии Художеств, I, 53 и 191.
Ровинский Д. А. Подробный словарь русских гравированных портретов, т. І, стр. 170 и 820, примеч. стр. 235 и 254.
Толь Настольный словарь для справок по всем отраслям знания", т. III, стр. 996.
Настольный энциклопедический словарь / А. Гранат и К°, стр. 5125.
Березин Н. Русский энциклопедический словарь".
Nagler Künstler-Lexicon, B. 19, стр. 142.
Стасов В. В. Собрание сочинений, т. І. стр. 880.
«Чернецовы, Григорий и Никанор Григорьевичи»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 


== Արտաքին հղումներ ==
Братья Чернецовы и Пушкин Archived 2013-10-05 at the Wayback Machine.. Официальный сайт Русского музея
Բուրգեր Քինգ

Բուրգեր Քինգ (անգլ.՝ Burger King Corporation հաճախ օգտագործվում է BK), ամերիկյան ընկերություն, շտաբակայանը գտնվում է Մայամիյում, Ֆլորիդա Նահանգ, ԱՄՆ։


== Պատմություն ==
Ընկերության պատմությունը սկսել է 1953 թվականին ռեստորանային Insta-Burger King ցանցով, Ջեքսոնվիլում (Ֆլորիդա)։ Դրանից հետո 1954 թվականին Insta-Burger King ռեստորանում առաջացել է ֆինանսական խնդիրներ և երկու տեղացի՝ Դեվիդ Էդջերթոնը և ջեյմս Մաքլեմորը գնեցին ընկերությունը և անվանափոխեցին այն «Բուրգեր Քինգ»։ Հաջորդ կես դարը ընկերությունը փոխել է իր տնօրեններին։ 3-րդ տնօրենը եղել է TPG Capital խումբը, իսկ Bain Capital և Goldman Sachs Capital Partners ընկերությունները 2002 թվականին հրապարակել են այն։ 2010 թվականի վերջում բրազիլական 3G Capital ընկերությունը գնեց այն 3,26 մլրդ ԱՄՆ դոլարով։ 3G Capital և Berkshire Hathaway ընկերությունները միաձուլեցին ВК -ն կանադական Tim Hortons հացատան հետ։


== Արտաքին հղումներ ==
Պաշտոնական կայք (անգլ.)
Բուրգեր Քինգը Հայաստանում Archived 2019-11-19 at the Wayback Machine.


== Ծանոթագրություններ ==
Mach die Augen zu

«Mach die Augen zu» (գերմ.՝ Փակիր քո աչքերը), գերմանական Die Ärzte փանկ-ռոք խմբի երգն է Die Bestie in Menschengestalt ալբոմից։ Առանձին սինգլով թողարկվել է 1993 թ. նոյեմբերի 15-ին, խմբի թվով 16-րդ սինգլն է։ Երգի հեղինակն է Ֆարին Ուրլաուբը։ Նկարահանվել է տեսահոլովակ։


== Երգացանկ ==
«Mach die Augen zu» - 4։00
«25 Stunden am Tag» - 3։13Maxi-single«Mach die Augen zu» - 4։00
«25 Stunden am Tag» - 3։13
«Punkrockgirl» - 1։53
«Wahre Liebe» - 3։03
«Mach die Augen zu (Remix») - 4։30


== Արտաքին հղումներ ==
Տեսահոլովակը ՅուԹյուբ կայքւմ


== Ծանոթագրություններ ==
Գագիկ Բեգլարյան (բժիշկ)

Անվան այլ կիրառումների համար տե՛ս՝ Գագիկ Բեգլարյան (այլ կիրառումներ)Գագիկ Արտաշեսի Բեգլարյան (դեկտեմբերի 22, 1946(1946-12-22), Երևան, Հայկական ԽՍՀ, ԽՍՀՄ), հայ մանկաբարձ-գինեկոլոգ։ Բժշկական գիտությունների դոկտոր (1997), պրոֆեսոր (1997)։ ՀՀ ԲԳԱ ակադեմիկոս (1999)։ ՀՀ գիտության վաստակավոր գործիչ (2014)։
ՀԽՍՀ գիտությունների վաստակավոր գործիչ Արտաշես Բեգլարյանի որդին։


== Կենսագրություն ==
1970 թվականին ավարտել է Երևանի պետական բժշկական ինստիտուտի բուժական ֆակուլտետը։ 1973-1993 թվականներին աշխատել է Մանկաբարձության և գինեկոլոգիայի ԳՀԻ-ում, 1992 թվականից՝ փոխտնօրեն։ 1993-1995 թվականներին եղել է Երևանի № 2 կլինիկայի ծննդատան գլխավոր բժիշկ, 1993-1996 թվականներին Երևանի գլխավոր մանկաբարձ-գինեկոլոգ, 1995 թվականին եղել է Ընտանիքի պլանավորման և սեռական առողջության համալսարանական կենտրոնի տնօրեն, 2000 թվականից՝ միաժամանակ՝ ԵՊԲՀ մանկաբարձության և գինեկոլոգիայի ամբիոնի վարիչ, 1995-1997 թվականներին եղել է ԵՊԲՀ պրոռեկտոր, 1997-1999 թվականներին եղել է ՀՀ առողջապահության փոխնախարար։
1999 թվականից ՌԴ բնական ԳԱ հայկական մասնաճյուղի անդամ, 2001 թվականից՝ Էկոլոգիայի և կենսագործունեության անվտանգության միջազգային ակադեմիաների անդամ, 2001 թվականից՝ ՀՀ գինեկոլոգների, ներզատաբանների ընկերակցության պատվավոր անդամ։ 2000 թվականից ԵՊԲՀ մանկաբարձության և գինեկոլոգիայի ամբիոնի վարիչն է։
Աշխատանքները վերաբերում են կանանց սեռական խանգարումների, արգանդի լորձաթաղանթի և պարանոցի նախաքաղցկեղային հիվանդությունների ախտորոշման և բուժման հարցերին։


== Պարգևներ և կոչումներ ==
ԽՍՀՄ Առողջապահության գերազանցիկ, 1976
Հայկական ԽՍՀ Երիտասարդ գիտնականների խորհրդի պատվոգիր, 1979
Անդրկովկասի հանրապետությունների Երիտասարդ գիտնականների խորհրդի առաջին կոնֆերանսի պատվոգիր, 1982
Հայաստանի Առողջապահության նախարարության Գիտաբժշկական խորհրդի պատվոգիր, 1991
Մխիթար Հերացու անվան ոսկե շքանշան, 2000
Լոմոնոսովի անվան ոսկե շքանշան, 2002
ՀՀ ազգային ժողովի պատվոգիր, 2005
Պետրոս Մեծի անվան շքանշան, 2005
Վիրխովի անվան արծաթե շքանշան, 2007
Գիտության և պրակտիկայի ոսկե խաչ, 2007
Սոֆի Տախալովի աստղ, 2007
Մխիթար Հերացու անվան պետական բժշկական համալսարանի առաջին կարգի շքանշան և ոսկե մեդալ, 2010
Հայաստանի Հանրապետության գիտության վաստակավոր գործիչ (2014)


== Երկեր ==
«Урогенитальная инфекция», Е., 2000:
«О некоторых актуальных вопросах акушерства и гинекологии», Е., 2003 (համահեղինակ)։
Сравнительная оценка различных инструментальных методов диагностики патологических состояний эндометрия: Дис. канд.мед.наук / Бегларян Гагик Арташесович.-М.,1981.-176 с.:ил-Библиогр.:с.148-176


== Ծանոթագրություններ ==
Մոնիքա Մելանդ

Մոնիքա Մելանդ (փետրվարի 6, 1968(1968-02-06), Բերգեն, Նորվեգիա), նորվեգական Պահպանողական պարտիայի քաղաքական գործիչ, Առևտրի և արդյունաբերության նախարար՝ սկսած 2013 թվականի հոկտեմբերի 16-ից։ Մինչ այդ՝ 2003-2013 թվականներին, եղել է Բերգենի Գլխավոր հանձնակատարը։


== Կենսագրություն ==

Մոնիքա Մելանդը ծնվել է Բերգենում, մեծացել Արենդալում։ Իրավագիտական գիտությունների թեկնածու է Բերգենի համալսարանում (1994) և մինչև քաղաքականություն լիարժեք մուտք գործելը եղել է իրավաբան։


== Քաղաքական կարիերա ==
1999 թվականին Մելանդը ընտրվեց Բերգենի Քաղաքային խորհրդում և մինչև Գլխավոր հանձնակատար դառնալը մնաց անդամ։ Իր առաջին խորհուրդը (անգլ.՝ cabinet) ձևավորեց 2003 թվականի հոկտեմբերի 27-ին։ Մելանդի առաջին կաբինետը քաղաքային խորհրդում ձայների փոքրամասնություն ուներ և կազմված էր Պահպանողական պարտիայից, Քրիստոնյաների պարտիայից և Լիբերալների պարտիայից։ 2007 թվականի տեղական ընտրություններից հետո նա ձևավորեց երկրորդ կաբինետը՝ մեծամասնությունը, որը կազմված էր Քրիստոնյաների պարտիայից և Առաջընթացի պարտիայից։ 2009 թվականի ապրիլի 28-ին վերջինս լքեց կաբինետը տարաձայնությունների պատճառով, որոնք պայմանավորված էին վճարովի զանգի ծառայության շարունակությամբ, որը ֆինանսավորում էր Բերգենի նախագիծը։ Մեկ տարի անց Պարտիան վերադարձավ կաբինետ և շարունակեց քաղաքական համագործակցությունը 2007 թվականի ընտրություններից հետո ստորագրված համաձայնագրի հիման վրա։
2011 թվականի ընտրություններից հետո Մոնիքա Մելանդը ձևավորեց իր երրորդ կաբինետը նույն պարտիաներով, ինչպես նախորդը։
Մելանդը եղել է նաև Նորվեգական Պահպանողական պարտիայի Քաղաքային ճյուղի ղեկավարը, իսկ դրանից առաջ՝ ղեկավարի տեղակալը։
Մելանդը Բերգենի երկրորդ Գլխավոր հանձնակատարն է 2000 թվականին պառլամենտական համակարգի ներդրումից հետո, և միակն է, ով վերընտրվել է։


== Ծանոթագրություններ ==


== Արտաքին հղումներ ==
Bergen kommunes politikerregister Archived 2015-05-29 at the Wayback Machine.
Սամվել Մնացականյան

Սամվել Սերգեյի Մնացականյան (Սեպտեմբերի 14, 1956, Երևան, Հայկական ԽՍՀ) իրավաբան, արդարադատության երրորդ դասի պետական խորհրդական (Գեներալ մայոր)։


== Կենսագրություն ==
1978-1980 Ծառայություն սովետական բանակում (Սահմանապահ զորքեր)
1980-1985 Երևանի Պետական Համալսարանի իրավաբանական ֆակուլտետ
1989-1991 մասնակցել է ՀՀ և ԼՂՀ սահմանների պաշտպանությանը
1991-1996 ՀՀ Գերագույն Խորհուրդում որպես քարտուղարության իրավաբանական բաժնի իրավական փորձաքննության ենթաբաժնի ավագ խորհրդատու
1996-1999 ՀՀ Դատախազության Երևան քաղաքի Շենգավիթի շրջանի դատախազ
1999-2001 ՀՀ Զանգեզուրի կայազորի զինվորական դատախազ
2001-2008 ՀՀ Գլխավոր դատախազության դատարաններում քրեական գործերով մեղադրանքի պաշտպանության վարչության դատախազ
2008-2009 Լոռու մարզի Ընդհանուր Իրավասության դատարանի դատավոր
2009-2011 Երևանի Ավան և Նոր Նորք վարչական շրջանի Ընդհանուր Իրավասության դատարանի դատավոր
2011 Դատավորի լիազրությունների դադարեցում /անձի նկատմամբ գրավի կիրառման համար, որի որոշումը չի բողոքարկվել մտել է օրինական ուժի մեջ և հետագայում անձը ճանաչվել է անմեղ։ Լիազորոթյունների դադարեցման հրամանագիրը ստորագրվել է անձին անմեղ ճանաչելու որոշումից 45 օր հետո/։ Նախագահ Ս.Սարգսյանի որոշումը լիազորությունների դադարեցման հետ կապված բողոքարկվել է Մարդու իրավունքների եվրոպական դատարանում։
2014-2019 Հայաստանի Կառավարությանն առընթեր Անշարժ գույքի Կադաստրի Պետական Կոմիտեի իրավաբանական վարչության պետ
2019-2021 Հայաստանի Կառավարությանն առընթեր Անշարժ գույքի Կադաստրի Պետական Կոմիտեի Կենտրոն գրասենյակի ղեկավար
2022 ՄԻԵԴ-ը կայացրել է վճիռ՝ դատավոր Սամվել Մնացականյանի գործով, որով ճանաչել է դատարանի մատչելիության իրավունքի խախտումըՍամվել Մնացականյանը ամուսնացած էր, ուներ 3 երեխա և թոռներ։


== Ծանոթագրություններ ==
Անտառամուտ (գետ)

Անվան այլ կիրառումների համար տե՛ս՝ Անտառամուտ (այլ կիրառումներ)Անտառամուտ, Քոլագերան, գետ Լոռու մարզում։ Սկիզբ է առնում Բազումի լեռների արևելյան ճյուղավորությունների լանջերից և ձախից միախառնվում Փամբակ գետին։ Երկարությունը 12 կմ է։


== Ծանոթագրություններ ==
Սեն Լորան դը լա Բառիեր

Սեն Լորան դը լա Բառիեր (ֆր.՝ Saint-Laurent-de-la-Barrière), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Տոննե Բուտոն կանտոնի Սեն Ժան դ՛Անժելի շրջանի կազմի մեջ։ 
Համայնքի INSEE կոդ՝ 17352։


== Բնակչություն ==
Համայնքի բնակչությունը 2010 թվականին կազմում էր 97 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ. Սեն Լորան դը լա Բառիեր (ֆր.)
Օնո Սան Պիետրո

Օնո Սան Պիետրո  (իտալերեն՝ Ono San Pietro), կոմունա Իտալիայում, տեղակայված է Լոմբարդիա մարզի Բրեշիա գավառում։
Բնակչությունը կազմում է 985 մարդ, խտությունը՝ 73 մարդ/կմ²։ Զբաղեցնում է 13 կմ² տարածք։ Փոստային ինդեքս՝ 25050։ Հեռախոսային կոդ՝ 0364։
Կոմունայի հովանավոր սրբերն են Պետրոս և Պողոս առաքյալները, ինչպես նաև սուրբ Ալեքսանդրը։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Շվեդական երկաթուղային թանգարան

Շվեդական երկաթուղային թանգարան (շվեդերեն՝ Sveriges Järnvägsmuseum), Շվեդիայի Եվլե քաղաքում գտնվող ազգային տեխնիկական թանգարան՝ նվիրված շվեդական երկաթուղու պատմությանը, որը մասնաճյուղ ունի Էնգելհոլմում։
Թանգարանի նպատակն է ուսումնասիրել, պահպանել և փոխանցել Շվեդիայի երկաթուղային տրանսպորտի պատմության վերաբերյալ տեղեկատվությունը։ Թանգարանը կառավարում է Շվեդիայի երկաթուղիների ազգային վարչակազմը, որը թանգարանի համար միջոցներ է ստանում կառավարությունից։


== Պատմություն ==
1915 թվականին Երկաթուղիների ազգային խորհուրդը Ստոկհոլմում բացել է երկաթուղային թանգարան։ 1942 թվականին Ստոկհոլմի «Թոմտեբուդա» երկաթուղային կայարանում բացվել է լոկոմոտիվների և շարժակազմերի ցուցահանդես։ Շվեդական երկաթուղու թանգարանը տեղափոխվել է Եվլե 1970-ականներին։ Թանգարանին հատկացվել էին բացօթյա երկու հրապարակներ (երկաթուղային գծերով), մի քանի խոշոր շենքեր, այդ թվում երկու շրջադարձային կետեր և լոկոմոտիվային շինություն։ Թանգարանային համալիրը զբաղեցնում է գրեթե 16,000 մ² տարածք։


== Ցուցանմուշներ ==
Թանգարանի որոշ ցուցանմուշներ ձեռք են բերվել 18-րդ դարի վերջին։ Ներկայիս հավաքածուն, որն աշխարհում լավագույններից է, ներառում է ավելի քան 100 լոկոմոտիվ, գրեթե 150 վագոն և մի քանի հարյուր միավոր այլ շարժակազմ։ Լավագույն նմուշները ներկայացված են հիմնական ցուցահանդեսում։ Հավաքածուի հիմնական մասը պահեստներում է և էքսկուրսիաներ անցկացնելու համար անհրաժեշտ է նախնական պայմանավորվածություն։ Լոկոմոտիվներից և շարժակազմից բացի, առանձին սրահներում ցուցադրվում են իրեր, գործիքներ և երկաթուղային մոդելներ, սպասք, տեքստիլ և արվեստի գործեր։ Թանգարանում պահվող մի քանի հարյուր հազար լուսանկարներ արտացոլում են երկաթուղու զարգացման պատմական ուղին։ Թանգարանի աշխատակիցները աշխատում են լուսանկարների թվայնացման վրա` դրանք հասարակության համար առավել հասանելի դարձնելու համար։


== Ծանոթագրություններ ==


== Արտաքին հղումներ ==
Trafikverket official website
Swedish Railway Museum official website
(1011) Լաոդամիա

(1011) Լաոդամիա (անգլ.՝ Laodamia), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1924 թվականի հունվարի 5-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,392986 ա. մ., առավելագույնը մոտենում է 1,5539 ա. մ. հեռավորության վրա և հեռանում 3,2321 ա. մ.։ Արեգակի շուրջ մեկ ամբողջական պտույտ է կատարում 1352,1 երկրային օրվա ընթացքում, իր ուղեծրով շարժվելով միջինում 0,266253 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,49° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1011) Լաոդամիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սոֆիևկա (գյուղ, Սիմֆերոպոլի շրջան)

Անվան այլ կիրառումների համար տե՛ս՝ ՍոֆիևկաՍոֆիևկա (ուկրաիներեն՝ Софіївка, Ղրիմի թաթարերեն՝ Sofiyevka), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։
2001 թվականի տվյալներով Սոֆիևկա գյուղում բնակվում էր 3 149 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դեյվիդ Գետտա

Պիեռ Դեյվիդ Գետտան (ֆր.՝ Pierre David Guetta, նոյեմբերի 7, 1967(1967-11-07), Փարիզ), առավել հայտնի որպես Դեյվիդ Գետտա (David Guetta), հաուս երաժշտության ֆրանսիացի պրոդյուսեր և դիջեյ։ Մինչև հայտնի դառնալը` Գետտան 80-ականներին և 90-ականներին տարբեր դիսկոտեկներում աշխատում էր որպես դիջեյ, որից հետո նա դարձավ Gum Productions կոչվող ստուդիայի համահիմնադիրներից մեկը և 2002 թ.-ին թողարկեց առաջին ալբոմը՝ «Just a Little More Love»: Դրան հաջորդում է 2004 թ.-ին թողարկված «Guetta Blaster»-ը և 2007 թ.-ին թողարկված «Pop Life»-ը։ Առանձնակի հաջողության է հասնում Գետտայի՝ 2009 թ.-ին թողարկված One Love-ը, որի մեջ կային այնպիսի հիթային սինգլներ, ինչպիսիք էին "When Love Takes Over" (Քելլի Ռոուլենդի մասնակցությամբ), "Gettin' Over You"-ն (Քրիս Ուիլլիսի, Ֆերջիի և LMFAO-ի մասնակցությամբ) և «Sexy Bitch»-ը (էյքոնի մասնակցությամբ)։
Գետտան համարվում է այսօրվա ամենապահանջված երաժշտական գործիչներից մեկը։ Ըստ DJ Mag հանդեսի հրապարակած դիջեյների ամենամյա ռեյտինգային 100-յակի՝ Գետտան համարվում է 2012 թ.-ի #1 դիջեյը։


== Սկավառակագրություն ==
Ալբոմներ

Just a Little More Love (2002)
Guetta Blaster (2004)
Pop Life (2007)
One Love (2009)
Nothing but the Beat (2011)
Nothing but the Beat 2.0 (2012)
Listen (2014)


== Ծանոթագրություններ ==
Նովովեսելի (Զիմովնիկի շրջան)

Նովովեսելի (ռուս.՝ Нововеселый), գյուղակ (խուտոր) Ռուսաստանի Դաշնության Ռոստովի մարզի Զիմովնիկի շրջանում։ Մտնում է Սավոսկինսկի գյուղական համայնքի կազմի մեջ։
1017

1017 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1017 թվականն է, 
XI դարի 17-րդ տարին։
Սթենլի Ամուզի

Սթենլի Ամուզի (անգլ.՝ Stanley Amuzie փետրվարի 28, 1996(1996-02-28), Լագոս, Լագոս, Նիգերիա), նիգերիացի ֆուտբոլիստ, «Ալյումինի» ֆուտբոլային ակումբի պաշտպան։ Խաղացել է Նիգերիայի ֆուտբոլի ազգային հավաքականում։ Ռիո դե Ժանեյրոյի 2016 թվականի ամառային Օլիմպիական խաղերի մասնակից։


== Ակումբային կարիերա ==
Ամուզին Իտալական «Պարմա» ակումբի սան է։ 2015 թվականին ամռանը «Սամպդորիան» ցանկանում էր ձեռք բերել ֆուտբոլիստին, սակայն  վնասվածքի պատճառով պայմանագրի կնքումը հետաձգվել է կես տարով։ 2016 թվականին տեղափոխությունը կայացել է։ Խաղային պրակտիկա ձեռք բերելու համար Սթենլին անմիջապես վարձակալության է հանձնվել պորտուգալական «Օլյանենսե» ֆուտբոլային ակումբին։ Փետրվարի 17-ին «Վարզիմի» դեմ խաղում նա նորամուտն է նշել Սեգունդա լիգայում։ Ապրիլի 17-ին «Ֆարենսեի» դեմ խաղում Ամուզին իր առաջին գոլն է խփել «Օլյանենսեի» կազմում։ 2017 թվականին ամռանը Սթենլին վարձավճարով տեղափոխվել է Շվեյցարիայի «Լուգանո» ֆուտբոլային ակումբ։


== Միջազգային կարիերա ==
2016 թվականի մարտի 25-ին Աֆրիկայի ազգերի գավաթ 2017–ին Եգիպտոսի ազգային հավաքականի դեմ խաղում Ամուզին իր նորամուտն է նշել Նիգերիայի ազգային հավաքականում։
2016 թվականին ամռանը Սթենլին Ռիո դե Ժանեյրոյում ընթացող ամառային օլիմպիական խաղերում դարձել է բրոնզե մեդալակիր։ Մրցաշարին նա խաղացել է Ճապոնիայի,Շվեդիայի,Կոլումբիայի, Դանիայի, Գերմանիայի, Հոնդուրասի ֆուտբոլի օլիմպիական հավաքականնների դեմ խաղերում։


== Ձեռքբերումներ ==
Միջազգային
Նիգերիայի ֆուտբոլի օլիմպիական հավաքական  (Մինչև 23)

Ամառային Օլիմպիական խաղեր-Ֆուտբոլ 2016 թվականին ամառային տղամարդկանց Օլիմպիական խաղերում։


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Профиль на sports.ru
Վիճակագրությունը National Football Teams կայքում(անգլ.)
Աբդ ալ-Կրիմ

Աբդ ալ-Կրիմ կամ Աբդ էլ-Կերիմ (տամազիգտ՝ ⴰⴱⴹ ⴻⵍ ⵅⴰⵔⵉⵎ, արաբ․՝ محمد بن عبد الكريم الخطابي‎‎, հունվարի 12, 1882(1882-01-12), Ajdir, Մարոկկո - փետրվարի 6, 1963(1963-02-06)[…], Կահիրե, Եգիպտոս), իսպանական գաղութային իշխանությունների դեմ ռիֆական ցեղերի ապստամբության առաջնորդ Հյուսիսային Մարոկկոյում և Ռիֆի Հանրապետության ղեկավար։


== Կենսագրություն ==
Աբդ ալ-Կրիմը ծնվել է 1882 թվականի հունվարի 12-ին Աժդիրում (ներկայու՝ Մարոկկո), քադիի և առաջնորդի ընտանիքում։ 1910-1915 թվականներին դասավանդել է իսպանական-արաբական դպրոցում, հաճախել է Տետուանի ինստիտուտ, 1915 թվականին դարձել է Մելիլյայի գլխավոր քադի (իսլամական դատավոր)։ 1914 թվականից խմբագրել է «Տելեգրամա դել Ռիֆ» («El Telegrama del Rif») թերթի արաբերեն բաժինը, որի էջերում սկսել են պարբերաբար հայտնվել Գերմանիայի օգնությամբ Մարոկկոյից իսպանացիների և ֆրանսիացիներին արտաքսման կոչեր։ Սերտորեն համագործակցել է Գերմանիայի հյուպատոս Վալտեր Ցեխլինի հետ (Dr. Walter Zechlin, 1879-1962): Աջակցել է զենքի տեղափոխմանը, որը գերմանացիները մատակարարել էին Ֆրանսիական Մարոկկոյի իշխանությունների դեմ կռվող ռիֆական ցեղերին։ 1915 թվականին ազատագրական պայքարի կոչերի համար Իսպանիայի գաղութային իշխանությունների կողմից բանտարկվել է, 1916 թվականին ազատ է արձակվել։
1919 թվականին Աբդ ալ-Կրիմը փախել է լեռները։ 1920 թվականին՝ հոր մահից հետո, դարձել է ցեղի առաջնորդ։ 1921-1926 թվականներին գլխավորել է ռիֆերի ազատագրական պայքարն սկզբում իսպանական, իսկ 1925 թվականից՝ ֆրանսիական գաղութարարների դեմ։ 1921-1926 թվականներին եղել է Ռիֆի Հանրապետության նախագահ (էմիր), որը 12 ցեղախմբերի ռազմաքաղաքական միավորում էր։ Կրել է «բերբերյան գայլ» մականունը։
Մինչև 1924 թվականը իսպանացիների դեմ նրա պայքարը գաղտնի կերպով պաշտպանում էին ֆրանսիական իշխանությունները, որոնք հույս ունեին ռիֆերի ձեռքով տարածել իրենց ազդեցությունը Մարոկկոյի վրա։ Ֆրանսիայում ռիֆերի ազատագրական պայքարի աջակցության շարժում է սկսվել, իսկ Տանժերի միջազգային տարածքով Աբդ ալ Կրիմը սպառազինություն է ստացել։
Սակայն Աբդ ալ Կրիմի մոտ ցանկություն է առաջացել ընդլայնել իր էմիրության սահմանները՝ ի հաշիվ Վերգի հովտի, որտեղից ստացվել է պարենի զգալի մասը։ 1924 թվականի վերջին՝ Մարոկկոյում ֆրանսիական զորքերի հրամանատար գեներալ Լիոտեն ամրոցների շարք է կառուցել Վերգի հովտի պաշտպանության համար, իսկ 1925 թվականի ապրիլին ֆրանսիացիները մարտական գործողություններ են սկսել էմիրի բանակի դեմ։ 1925 թվականի մայիսի վերջին Փարիզի «Le Temps» թերթը գրել էր․ 

1926 թվականի մայիսի 26-ին Աբդ ալ Կրեմը հանձնվել է ֆրանսիացիներին և աքսորվել Ռեյունիոն կղզի։ 1947 թվականի մայիսին Ֆրանսիա մուտք գործելու թույլտվություն է ստացել՝ քաղաքական գործունեությունից հրաժարվելու պայմանով։ Փախել է շոգենավից Պորտ Սաիդ և բնակություն հաստատել Կահիրեում, որտեղ գլխավորել է Արաբական Մաղրիբի ազատագրման կոմիտեն (1948-1956)։


== Ընտանիք ==
Աբդ լ Կրիմը ունեցել է վեց որդի և հինգ դուստր երկու կանանցից։


== Ծանոթագրություններ ==


== Գրականություն ==


== Արտաքին հղումներ ==
Абд аль-Керим // Большая советская энциклопедия : [в 30 т.] / гл. ред.  А. М. Прохоров. — 3-е изд. — М. : Советская энциклопедия, 1969—1978.
Партизанские войны. Рифский эмират